Helena Mannervesi

Helena Mannervesi (s. 1946) on suomalainen suunnistaja ja viestisuunnistuksen MM-mitalisti.

Mannervesi edusti Suomea Thunin MM-kilpailuissa 1981. Hän voitti viestissä hopeaa ja sijoittui normaalimatkalla 25:nneksi. Viestissä hän suunnisti avausosuuden. Muut osuudet suunnistivat Marita Ruoho, Liisa Veijalainen ja Outi Borgenström.

Seuratasolla Mannervesi on edustanut Pyhärannan Myrskyä, Järvenpään Paloa, Hiidenkiertäjiä, Paimion Urheilijoita ja Paimion Rastia. Edustaessaan Hiidenkiertäjiä hän voitti Venlojen viestin vuonna 1980. Pääsarjassa Mannervesi voitti vuosina 1979 ja 1981 yösuunnistuksen Suomen mestaruuden ja vuonna 1979 viestin Suomen mestaruuden Hiidenkiertäjien väreissä.

Lähteet

Suomalaiset suunnistajat
Vuonna 1946 syntyneet
Elävät henkilöt